Schlecker
Anton Schlecker e.K. in Insolwänz isch en Unternäme mit Sitz z Eegne gsii, wu anne 1975 vum Anton Schlecker grindet woren isch. Schlecker het bis zum 27. Juni 2012 Drogery-Filiale (au unter dr Marke Ihr Platz), Versandhandel per Onlineshop un Katalog, Böu- un Mebelmärt un au Tankstelle bedribe.

Insolwänz 
Am 23. Jänner 2012 hän dr Anton Schlecker, dr Ellaininhaber vu dr Firma Anton Schlecker e.K., un d Dochtergsellschafte Schlecker XL GmbH un Schlecker Home Shopping GmbH bim Amtsgricht Ulm en Aadrag uf en Insolwänzverfahre gstellt, wu am 28. Merz 2012 ufgmacht woren isch. Dr Glaibigerusschuss het am 1. Juni 2012 bschlosse, ass di insolwänt Chette ussenandergschlaa wird. Am 27. Juni 2012 hän mit Uusnahm vu dr große XL-Märt un dr Filiale vu dr „Ihr Platz“ GmbH & Co. KG sämtligi Schlecker-Filiale zuegmacht. Am 28. Juni 2012 het dr Insolwänzverwalter s Uus fir d Schlecker XL GmbH verchindet. D Dochtergsellschaft IhrPlatz isch noch em Verchauf vu dr ainzelne Filiale au ufglest wore. Dr Uusverchauf in dr 367 IhrPlatz-Filiale het am 26. Juli 2012 aagfange.

Vu dr Insolwänz nit droffe gsii sin d Konzärntdechtere ussehalb vu Dytschland. Des sin di hundertprozäntige Dechtere Schlecker SNC z Frankrych (im Mai 2012 verchauft) un d Schlecker International GmbH gsii, wu di andere internationale Aktivitete in zwoo hundertprozäntige Dochtergsellschafte din bindletgsii sin, nämli di eschtrychisch Anton Schlecker Gesellschaft m.b.H. (verchauft am 1. Augschte 2012) un di spanisch Schlecker S.A., wu Gsellschafte fir je vier anderi europäischi Länder unterstellt gsii sin.

Dr Online-Versandhandel vu dr Schlecker Home Shopping GmbH isch am 12. Augschte 2012 yygstellt wore.

Literatur 
 Gewerkschaft HBV, Bezirksverwaltung Mannheim/Heidelberg (Hrsg.): Die Schlecker-Kampagne 1994–1995: Gewerkschaft als soziale Bewegung. Mannheim-Heidelberger HBV-Hefte, Mannheim 2001.
 Sarah Bormann: Angriff auf die Mitbestimmung. Unternehmensstrategien gegen Betriebsräte – der Fall Schlecker. Reihe: Forschung aus der Hans-Böckler-Stiftung, Bd. 85. Edition Sigma, Berlin 2007, ISBN 978-3-8360-8685-1.
 Sarah Bormann: Unternehmenshandeln gegen Betriebsratsgründungen – Der Fall Schlecker. In: WSI Mitteilungen, 1/2008, S. 45 ff. (Volltext as PDF)
 Roland Alter: Schlecker, oder: Geiz ist dumm. Aufstieg und Absturz eines Milliardärs. Rotbuch Verlag, Berlin 2012, ISBN 978-3-86789-170-7; Kindle E-Book/auch für PC, Heilbronn et al. 2012

Weblink 

 Schlecker

Fueßnote 

Unternähme (Dütschland)
Ehemooligs Undernääme
Äinzelhandel
Kriminalfall z Dütschland